《陈氏得开元佛殿梁材断为琴徽三世矣而归于太常少卿盛诲之请予赋焉》
宋代·杨杰

佛屋良材度中琴，调弦安轸布徽金。平时已入栋梁用，终古更徽山水音。

陈氏得为三世宝，启期无负一生心。太常密补岩廊化，歌咏南风惠泽深。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。